**ELTE-Az év média projektje**

***Pályázat***

**I.PÁLYÁZAT BEMUTATÁSA:**

Az „ ELTE- Az év média projektje” pályázat célja az ELTE Média Tanszék képzésein résztvevő hallgatók által készített műhelymunkák, alkotások bemutatása, a versenyzők szakmai képességeinek, felkészültségének, tudásának bemutatása, főként szakemberek és cégek számára.

A legfőbb célunk a tehetségek felkarolása és gondozása, a tehetségkutatás és fejlesztés tapasztalatcseréje. Az igényes és minőségi alkotások népszerűsítése, eredmények színvonalas bemutatása.

**II. A PÁLYÁZAT KATEGÓRIÁI:**

A pályaműveket az alábbi kategóriákba várjuk:

Adatvizualizáció

Videós tartalom

Publicisztika

Fotó

Egyéb: pl. kortárs kulturális projekt, kommunikációs kampány

**III. PÁLYÁZÓK KÖRE:**

A pályázatok benyújthatók egyénileg és csoportos formában is. Egy pályázó, csoport több pályázatot is benyújthat. A pályázók az ELTE-n aktív hallgatói jogviszonnyal kell rendelkezzenek továbbá feltétel, hogy tanulmányaikat kommunikáció és médiatudomány BA vagy MA képzésen vagy valamilyen kommunikációs minor vagy osztatlan média tanári szakon végezzék.

**IV. HATÁRIDŐK:**

**Pályázási időszak:** 2020. március 10 - április 26.

**A legjobb pályázat bemutatása és ünnepélyes eredményhirdetés, díjátadó:** **május 14.** (csütörtök) Kipakol a Média Tanszék esemény

**V. PÁLYÁZATOK BENYÚJTÁSA**

A pályázatokat **2020. április 26. éjfélig**, - a pályázó(k) nevének/neveinek és az „ELTE- Az év média projektje” jeligének az üzenet tárgyában való feltüntetésével – az **eltemediaprojekt@gmail.com** e-mail címre szükséges megküldeni. A zsűri csak a megadott formai és tartalmi kritériumoknak megfelelő, és a megadott határidőig elküldött megoldásokat bírálja el.

A pályázati dokumentáció az alábbiakat szükséges, hogy tartalmazza(mindegyik nyomtatvány letölthető a **media.elte.hu** oldalról:

1. Nevezési lap

2. Adatkezelési nyilatkozat (2. sz. Melléklet, tagonként aláírva és szkennelve, pdf formátumban) – kötelező

3. A projekt

**A hiányosan (előírt kötelező dokumentumok nélkül) benyújtott pályázatok esetében hiánypótlásra egy alkalommal, 3 napos határidővel van lehetőség.**

**VI. BÍRÁLATI FOLYAMAT, HATÁRIDŐK**

Az ELTE Média Tanszék a beérkezett pályamunkákból első körben kiválasztja az érvényes pályázatot beküldő projekteket, majd a pályázatokat –a pályázók kilétének ismerete nélkül- az ELTE alumni szakmai zsűrije bírálja el, és választja ki közülük a legjobbakat.

A legjobb pályázatok a verseny után kiállításra kerülnek.

**VII.DÍJAZÁS:**

Minden kategóriában egy nyertest választ a zsűri, aki amellett, hogy egy oklevelet kap, egy klassz meglepetés nyereményt is hazavihet.